Roelf vertel dat hy vir die honde geskree het en dat hulle voordeur toe gehardloop het. Die slang het egter vir Sebastian blitsvinnig gepik, sonder dat Roelf dit besef het.
“Ek wil net vir mense laat weet dat mens nie te gou moed met jou diere moet opgee nie, al lyk dinge hoe sleg. Sebastian het sy lewe op die spel geplaas om my te beskerm en dit maak hom ‘n held. Brand en sy span is ook groot helde oor die feit dat hulle bereid is om teengif ten duurste aan te hou vir ons diere. Dit wys my dat die mense ernstig oor diere is. Ek en my vrou bedank hulle vir hul harde werk en wat hulle vir die gemeenskap beteken,” het Roelf gesê.